SPOROČILO ZA JAVNOST

Nova Gorica, 13. december 2022

**Raziskovanje znamenitosti obeh Goric s turističnim avtobusom v sklopu projekta GO! EXPLORE**

Brezplačni krožni turistični avtobus je novost obeh goriških občin, **Mestne občine Nova Gorica** in **Občine Gorica (I)**, turističnih združenj z obeh strani meje, **Javnega zavoda za turizem Nova Gorica in Vipavska dolina** in **PromoTurismoFGV** ter **EZTS-GO** in **GO! 2025**. Namen je vzpostaviti nove čezmejne trajnostne prometne povezave ter povezati turistične in kulturne znamenitosti obeh mest, ki bosta leta 2025 nosili ugledni naslov evropske prestolnice kulture.

Raziskovanje in spoznavanje turističnih znamenitosti obeh Goric bo potekalo s krožno vožnjo avtobusov 17. in 18. decembra 2022 med 10. in 12.30. Začetek in konec ogleda s krožnim turističnim avtobusom bo na Trgu Evrope, središču evropske prestolnice kulture 2025.

Turistični avtobus je namenjen vsem, ki bi radi spoznali znamenitosti obeh Goric, poglobili znanje ali samo preživeli prijetno dopoldne v dobri družbi. Udeležence bo spremljal turistični vodič. Vodenje bo potekalo v slovenskem in italijanskem jeziku, pot pa vas bo peljala po naslednjih turističnih in kulturnih znamenitostih:

* Trg Evrope
* Park Coronini
* Travnik
* Občinska palača
* Goriški grad
* Prehod Rožna Dolina
* Solkanski most
* Spomenik Edvardu Rusjanu
* Bevkov trg
* Frančiškanski samostan Kostanjevica, od koder sega pogled na Laščakovo vilo na Rafutu, ki bo eno izmed osrednjih prizorišč EPK 2025
* Trg Evrope

**Rezervacije** za brezplačno vožnjo sprejemajo do petka, 16. decembra, do 16. ure:

TIC Nova Gorica  (T: 05 330 46 00, M.: 041 460 217, [nova-gorica@vipavskadolina.si](mailto:nova-gorica@vipavskadolina.si))

Promoturismo Gorizia (T: +39 0481 535764, M: +39 335 108 4763, [info.gorizia@promoturismo.fvg.it](mailto:info.gorizia@promoturismo.fvg.it)).

Prevoze bosta izvajala avtobusna prevoznika Nomago in APT, posamezne vožnje se bo lahko udeležilo do 28 ljudi.